Hanuš Knjez
Hanuš Knjez (němsce Johann Georg Knees, pseudonym K. z Doła; * 22. februara 1863 w Budyšinje, † 14. januara 1887 runje tam) bě serbski wučer, spisaćel a litograf.
Narodźi so jako jeničke dźěćo tepjerja mašinow a wopytowaše wot 1877 do 1884 Krajnostawski wučerski seminar w měsće, při čimž dyrbješe wukubłanje 1882/83 dla chorosće přetorhnyć. Wot 1884 hač do swojeje zaheje smjerće na chorosć płucow w starobje jenož 23 lět bě wučer w nowozałoženej šuli w Myšecach. Wón bu na Tuchorskim kěrchowje pochowany.
Knjez wobdźěli so aktiwnje na studentskim hibanju. Wot 1881 do 1884 bě starši literarneho wotdźěla w lěće 1877 załoženeho seminarskeho towarstwa Swoboda. W tutym času podawaše młodym Serbam pomocne hodźiny w serbšćinje. Do Serbskich Nowin a do Łužicy dopisowaše nastawki pedagogiskeho razu a mjeńše powučace přinoški. Jako litograf portretowaše mjez druhim Jana Arnošta Smolerja a rysowaše stary Maćičny dom při Lawskich hrjebjach.
Wón bě wot 1884 z čłonom Maćicy Serbskeje.
SpisyWobdźěłać
- "Swoboda", towarstwo Serbow Krajnostawskeho ewangelskeho seminara w Budyšinje. Almanach k wopomnjeću dźesateje hłowneje schadźowanki serbskeje studowaceje młodosće, Budyšin 1884, str. 59–70.
LiteraturaWobdźěłać
- Michał Hórnik: Nekrolog. W: ČMS 40 (1887), str. 82–84 (digitalizat).
- Adolf Žemr: Nekrolog. We Łužicy čo. 6 (1887), str. 18
ŽórłoWobdźěłać
- Jurij Młynk: Knjez, Hanuš. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 258
scn_Latn szl_Latn szl_Latn szl_Latn ces_Latn scn_Latn pol_Latn ltg_Latn hrv_Latn szl_Latn szl_Latn szl_Latn